Eŭbulido de Mileto

Eŭbulido de Mileto estis greka filozofo, disĉiplo de Eŭklido kaj direktoro de la Skolo de Megara, kaj samtempulo de Demosteno kaj Aristotelo. Kelkaj asertas ke li ĉeestis la juĝon de Sokrato. Li estis fama pro liaj eldiraĵoj pri la sep paradoksoj de la logiko. Neniu el liaj manuskriptoj pluvivas, sed feliĉe Diogeno Laertio, en sia biografioj de la grekaj filozofoj, kaj aliaj lasis raportojn pri liaj paradoksoj.

Paradokso estas argumento kiuj kontraŭas la bazajn kaj ĝeneralajn principojn kaj kiu kutime orientas la homan penson, aŭ defias la konsekritan opinion aŭ ordinaran kredon kaj dividita de plejmulto. La paradoksoj estis konataj en la Antikveco, kaj parte inkludita de Platono. Aŭlo Gelio mencias kiel la pridiskutado pri tiaj argumentoj rezultas en amuzaĵoj dum la Saturnaj tagoj kaj Seneko ilin konsideras tempoperdon.

Liaj sep paradoksoj estas:La sep Paradoksoj de Eŭbulido estis verkitaj surbaze de la Angla samnoma Vikipedio.

1 - Paradokso de la mensoganto
 Viro diras: "Kion mi diras nun estas mensogo." Se la aserto estas vera, tiam li mensogas, kvankam la aserto estas vera. Se la aserto estas mensogo, tiam li fakte ne mensogas, kvankam la aserto estas mensogo. Tiel, se la parolanto mensogas, li diras la veron, kaj inverse.
2 - Paradokso de maskita homo
 "Ĉu vi konas ĉi tiun maskitan ulon?" "Ne." "Sed li estas via patro. Do – ĉu vi ne konas vian propran patron?"
3 - Paradokso de Elektra
 Elektra ne scias ke la viro alproksimiĝanta ŝin estas ŝia frato, Orestes. Elektra konas sian fraton. Ĉu Elektra konas la viron, kiu alproksimiĝas?
4 - Paradokso de neatentema homo
 Alfa ignoris la viron alproksimiĝantan al li kaj traktis lin kiel fremdulon. La viro estis lia patro. Ĉu Alfa ignoris sian propran patron kaj traktis lin kiel fremdulon?
5 - Paradokso de la monto
 Unu sablograjno certe ne estas amaso. Nek la aldono de ununura grajno sufiĉas por transformi ne-amason en amason: kiam ni havas kolekton de sablograjnoj, kiu ne estas amaso, tiam aldoni nur unu solan grajnon ne kreos amason. Kaj tamen ni scias, ke iam ni havos amason.
6 - Paradokso de la kalva
 Viro kun plena harkapo evidente ne estas kalva. Nun la forigo de unu hararo ne transformos nekalvulon en kalvon. Kaj tamen estas evidente, ke daŭrigo de tiu procezo devas eventuale rezultigi kalvecon.
7 - Paradokso de la kornoj
 Kion vi ne perdis, tion vi havas. Sed vi ne perdis kornojn. Tial vi havas kornojn.

La unua paradokso (de la Mensoganto) estas verŝajne la plej fama, kaj similas al la fama paradokso de Epimenido la Kretano. La dua, tria kaj kvara paradoksoj estas variantoj de la ununura paradokso kaj rilatas al la problemo de tio, kion signifas "scii" ion kaj la identecon de objektoj implikitaj en aserto (komparu la trompon de la maskita viro). La kvina kaj sesa paradoksoj ankaŭ estas ununuraj paradoksoj kaj kutime supozeble rilatas al la malprecizeco de lingvo. La fina paradokso, la kornoj, estas paradokso rilata al antaŭsupozoj.

Vidu ankaŭ
 Demokrito el Abdero (460 a. K. - 371 a. K.)
 Eŭklido de Megara (450 a. K. - 365 a. K.)
 Eforo de Kumo (400 a. K. - 330 a.K.)
 Demosteno (384 a. K. - 322 a. K.)
 Aristotelo (384 a. K. - 322 a. K.)
 Eŭfanto (348 a. K. - 287 a. K.) greka filozofo kaj historiisto
 Aleksino (339 a. K. - 265 a. K.) greka filozofo de la Megara Skolo
 Plutarko (46 - 100 AD)
 Aristoklo de Mesenio (170 - 250)

 Referencoj 

Kategorio:Naskiĝintoj en 398
Kategorio:Mortintoj en 435
Kategorio:Naskiĝintoj en la 4-a jarcento
Kategorio:Mortintoj en la 5-a jarcento
Kategorio:Greklingvaj verkistoj